cyanic-selkie/wikianc huggingface dataset:
Legionella pneumophila
Obtención de nutrientes
Unha vez que está dentro da célula hóspede, Legionella precisa nutrientes para crecer e reproducirse. Dentro dos vacúolos a dispoñibilidade de nutrientes é baixa, e a grande demanda de aminoácidos da bacteria non está cuberta co transporte dos aminoácidos libres que se encontran no citoplasma do hóspede. Para mellorar a dispoñibilidade de aminoácidos, o parasito promove o mecanismo de degradación proteasómica propio do hóspede. Isto xera un exceso de aminoácidos libres no citoplasma das células infectadas por L. pneumophila, que pode utilizarse para a proliferación intravacuolar do microorganismo.
Para obter aminoácidos L. pneumophila utiliza o efector F-Box AnkB, o cal é farnesilado pola actividade de tres encimas do hóspede localizados na membrana dos "vacúolos que conteñen lexionela" (LCV), que son: farnesiltransferase (FTase), encima protease 1 convertedora de Ras (RCE1), e a isoprenil cisteína carboxil metil transferase (IcmT). A farnesilación permite que AnkB se ancore no lado citoplásmico do vacúolo.
Unha vez que AnkB está ancorado na membrana do vacúolo, este interacciona co complexo SCF1 ubiquitina ligase e funciona como unha plataforma para o atraque no vacúolo de proteínas poliubiquitinadas ligadas a K48. A poliubiquitinación ligada a K48 é unha marca para a degradación proteasomal que libera péptidos de 2 a 24 aminoácidos de longo, que son rapidamente degradados a aminoácidos por varias oligopeptidases e aminopeptidases presentes no citoplasma. Os aminoácidos impórtanse ao interior dos "vacúolos que conteñen lexionela" por medio de varios transportadores de aminoácidos como o SLC1A5 (transportador de aminoácidos neutro). Os aminoácidos son a fonte primaria de carbono e enerxía para L. pneumophila, a cal para aproveitalos ten unhas 12 clases de transportadores ABC, aminoácido permeases, e moitas proteases. Os aminoácidos importados utilízaos L. pneumophila para xerar enerxía a través do ciclo do ácido cítrico e como fontes de carbono e nitróxeno.
Porén, a promoción da degradación proteasomal para a obtención de aminoácidos pode non ser a única estratexia de virulencia para obter fontes de carbono e enerxía do hóspede. Os encimas degradativos segregados polo sistema de tipo II poden proporcionar unha estratexia adicional para xerar fontes de carbono e enerxía.
Xenómica
A determinación e publicación da secuencia xenómica completa de tres illados clínicos de L. pneumophila en 2004 serviu para unha mellor comprensión da bioloxía molecular de L. pneumophila en particular e do xénero Legionella en xeral. Nunha análise xenómica comparativa profunda utilizando matrices de ADN para estudar o contido xénico de 180 cepas de Legionella atopouse que había unha grande plasticidade xenómica e unha frecuente transferencia horizontal de xenes. Un maior coñecemento do ciclo de vida de L. pneumophila obtívose ao investigar o perfil de expresión xénica de L. pneumophila en Acanthamoeba, concretamente en A. castellanii, o seu hóspede natural. L. pneumophila mostra un ciclo de vida bifásico e presenta trazos transmisivos ou replicativos segundo os seus perfís de expresión xénica.
Transformación xenética
A transformación xenética é unha adaptación bacteriana que consiste na transferencia de ADN dunha bacteria a outra a través do medio líquido que as rodea. A transformación é un proceso bacteriano parecido ao sexo. Para que unha bacteria se una a ADN exóxeno, o capte e o recombine co seu cromosoma, esta debe estar nun estado fisiolóxico especial denominado “competencia” (ver competencia natural).
Para determinar que moléculas poden inducir competencia en Legionella pneumophila, probáronse 64 moléculas tóxicas, e só 6 delas, que eran todas axentes que danaban o ADN, causaban unha forte indución da competencia. Tratábase da mitomicina C (que introduce enlaces cruzados entre as fibras do ADN), a norfloxacina, a ofloxacina e o ácido nalidíxico (inhibidores da ADN xirase que causan roturas na dobre hélice), a biciclomicina (causa roturas da dobre hélice) e a hidroxiurea (causa a oxidación de bases do ADN). Estes resultados suxiren que a competencia para a transformación en Legionella pneumophilia evolucionou como resposta aos danos no ADN. Quizais a indución da competencia proporciona unha vantaxe de supervivencia no hóspede natural, como ocorre con outras bacterias patóxenas.
Panhispanismo
miniatura|upright=2|Extensión da [[lingua castelá.]] O panhispanismo é un termo pannacionalista que fai referencia a unha unión dos países castelanfalantes, de índole cultural, económica e política.
A orixe deste movemento é retrotraído por Mark J. Van Aken ata a década de 1930, para desenvolverse a mediados do século XIX en publicacións como La América, na que se facía apoloxía da «Unión Hispánica», ou a Revista Española de Ambos Mundos; chegándose a prover a esta unión hispánica de compoñentes raciais. O panhispanismo, que fora defendido polo escritor arxentino Manuel Ugarte, foi tratado, entre outros, por autores como Francisco V. Silva, no seu libro Reparto de América española y panhispanismo ou Fernando Ortiz en ''La Reconquista de América. Reflexiones sobre el Panhispanismo.''
O concepto tamén é usado principalmente na lingüística, en relación a unidade da lingua castelá. En relación a esta idea xurdiron conceptos coma a «política lingüística panhispánica», da que é partícipe a Asociación de Academias da Lengua Española (ASALE).
Estádio João Hora de Oliveira
O Estádio João Hora de Oliveira é un estadio de fútbol situado en Aracaju, pertencente ao Club Sportivo Sergipe. Ten capacidade para 6.000 espectadores.
LNB Pro B
A LNB Pro B (nome completo: Ligue Nationale de Basket Pro B; do francés: Liga Nacional de Baloncesto Pro B) é a segunda máxima categoría do baloncesto profesional masculino en Francia. Organizada pola Ligue Nationale de Basket (LNB) desde 1987, a competición existe desde o ano 1932. Os dous primeiros equipos da competición ao final da temporada ascenden á LNB Pro A, máxima categoría do baloncesto galo.
Formato
Todos os 18 equipos da Pro B enfróntanse entre si dúas veces durante a liga regular. O primeiro equipo da liga regular ascende á Pro A, mentres que os seguintes oito mellores clasificados disputan un playoff para decidir a outra praza de ascenso. Nas eliminatorias, os cuartos e as semifinais son a ida e volta, mentres que a final é a partido único. Por outra banda, os dous últimos clasificados da competición descenden á liga afeccionada Nationale 1.
Equipos
Os seguintes son os equipos que compiten na temporada 2022–23 da LNB Pro B.
Orphée aux Enfers
Orfeo nos infernos (en francés: Orphée aux enfers) é unha ópera de dous actos composta por Jacques Offenbach. O texto orixinal en francés é de Meilhac e Halévy, e a primeira actuación foi en 1858. É moi famosa pola súa coñecidísima música - "O Galope Infernal do Acto II', que na segunda escena da lugar a música do coñecido "Can-can".
Harmonización
A harmonización vocálica consiste no pechamento da vogal pretónica ante as vogais [i], [u] e o ditongo [ei] tónicos, en casos como: *viciño, *Curuña, *buqueira, *fuciño.
A harmonización provoca que nesa posición a oposición entre as vogais semipechadas /e/ e /o/ e as pechadas /i/ e /u/, respectivamente, se neutralicen.
Illa Scrub
A illa Scrub (en español antigamente Isla Anguilita ) é a segunda illa en tamaño do arquipélago de Anguila, no Mar Caribe, localizado concretamente ao noroeste da illa de Anguila, un territorio británico de ultramar no Caribe. Posúe unha superficie de 7.8 km² e atópase deshabitada.
Pódese chegar facilmente en barco. De propiedade privada, aínda existen os restos dun campo de aviación. Hai varias casas abandonadas na illa, principalmente debido aos danos causados polos furacáns. Non hai electricidade nin auga corrente.
Fauna
A illa foi declarada como área importante para a conservación das aves pola BirdLife International, principalmente debido á aniñación de aves mariñas. Como a gaivota chorona americana, o carrán real, o carrán rosado e o carranciño. Os paxaros terrestres residentes inclúen a Eleania martinica e o Margarops fuscatus. As cinco especies de réptiles da illa comprenden os Ameiva plei, Anolis gingivinus, Sphaerodactylus parvus, Sphaerodactylus sputator e a especie ameazada Alsophis rijgersmaei. E a serpe en perigo de extinción alsophis rijgersmaei. Foron rexistradas tartarugas verdes e de coiro. Tamén atópanse cabras e ratas. Habitualmente avístanse baleas ao oeste de Scrub, ao longo da liña costeira sur. esquerda|300px|Praia na illa Scrub
Lista de días oficiais
A seguinte lista, inevitablemente incompleta, tenta recolle-las datas nas que se celebran diferentes efemérides convocadas por distintos organismos, oficiais ou privados, de ámbito social e xeográfico moi variable, co obxectivo de promover actividades reivindicativas, de información ou concienciación social sobre o tema que se celebre en cada caso.
Por razóns prácticas e a pesar do título do artigo, inclúense non só as celebracións de ámbito internacional, senón tamén algunhas de ámbito local.
Abril
Abril - Semana da Vacinación nas Américas
Domingo de Resurrección - Día da Patria Vasca (Aberri Eguna)
Outubro
Outubro - Día Interamericano da Auga
A Devesa, Asados, Rianxo
A Devesa é un lugar da parroquia de Asados no concello coruñés de Rianxo, na comarca da Barbanza. Segundo o padrón municipal (INE 2013) ten 95 habitantes (41 homes e 54 mulleres).
Tomelloso
miniatura|300px|Casa do concello de Tomelloso. Tomelloso é unha cidade manchega, situada ao nordés da provincia de Cidade Real, na comunidade autónoma de Castela-A Mancha. É o municipio con maior poboación da zona e o oitavo de Castela-A Mancha.
Evolución demográfica
Xeografía
miniatura|Igrexa da Asunción. O seu termo desde a Idade Media áchase vinculado ós canellóns da Mesta, dentro de La Mancha de Vejezate. Este está ocupado por terreos áridos, con poucas árbores, onde se estenden sobre todo plantacións de vide, aínda que tamén cereal, oliveiral, e algúns cultivos de regadío.
Está situada no centro xeográfico da rexión natural de La Mancha, sendo a capital oficiosa da Mancha Alta. Limita ao norte con Pedro Muñoz e Arenales de San Gregorio, ao leste con Socuéllamos, ao sur con Argamasilla de Alba e Alhambra (Campo de Montiel) e ao oeste, con Campo de Criptana.
A grande extensión do casco urbano propiciou a extensión de numerosos barrios, como La Paloma, Maternidad, San Antonio-Canal, Matadero-Estación, El Carmen, El Pilar, San José, Nuevo Tomelloso, Moral-Parque Viejo e Doña Crisanta.
Patrimonio
miniatura|Posada de los Portales.
A pousada de Los Portales foi construída na segunda metade do século XVII para albergue dos viaxeiros, mantendo esta actividade até a década de 1960, cando foi adquirida polo concello. O edificio conserva a estrutura orixinal, cun portal sobre catro columnas toscanas e dous piares. Nos dous pisos ten balconadas corridas de madeira. Conserva a cociña primitiva cunha gran cheminea e moitos utensilios de época. Na actualidade alberga exposicións itinerantes.
A casa consistorial foi construída en 1904 e restaurada recentemente.
A igrexa da Asunción da Nosa Señora está xunto ao concello e a pousada de Los Portales. Data do século XVI, con reformas barrocas de principios do XVII. Ten tres naves e unha cúpula sen tambor. O retablo antigo en madeira policromada foi queimado en 1936 durante a Guerra Civil. O actual retablo é de 1940, en madeira policromada cunha talla da Asunción da Virxe.
Die fetten Jahre sind vorbei
Die fetten Jahre sind vorbei é un filme alemán de 2004 escrito e dirixido polo austríaco Hans Weingartner e protagonizada por Daniel Brühl. Narra os eventos sucedidos a tres activistas anticapitalistas (aparentemente anarquistas): Jule (Julia Jentsch), Peter (Stipe Erceg), Jan (Daniel Brühl).
Banda sonora
A CD da banda sonora do filme é unha compilación publicada por Mute Records e composta por temas de grupos como Depeche Mode, Placebo, Nada Surf, Franz Ferdinand, Phoenix, Simian e One Inch Punch entre outros, como tamén temas de grupos alemáns como The Notwist, Tocotronic e Slut.
A versión de Jeff Buckley do "Hallelujah" de Leonard Cohen aparece no filme, pero non se inclúe dentro da banda sonora comercializada.
Andrís
O topónimo galego Andrís pode referirse a:
Hossein Shahabi
Hossein Shahabi, nado en Tabriz o 20 de xuño de 1967 e finado o 22 de xaneiro de 2023, foi un director de cine, guionista e produtor iraniano. Pertencía á terceira xeración da nova onda do cine iraniano.
Pedreira, Paradela, Meis
Pedreira é un lugar da parroquia de Paradela no concello pontevedrés de Meis, na comarca do Salnés. Tiña 27 habitantes no ano 2016 segundo datos do IGE, dos que 12 eran mulleres e 15 homes, o que representa un descenso respecto ós anos 2010, cando tiña 28 veciños, e 2005, cando eran 32.
O Laxido, Asados, Rianxo
O Laxido é un lugar da parroquia de Asados no concello coruñés de Rianxo, na comarca da Barbanza. Segundo o padrón municipal (INE 2013) ten 4 habitantes (2 homes e 2 mulleres).
Publicidade no lugar de venda
miniatura|250px|dereita|PLV con decoración de [[Ovo de Pascua|ovos de Pascua.]] A publicidade no lugar de venda (PLV) abrangue expositores, carteis, displays e outros elementos que sexan portadores dunha mensaxe publicitaria e estean colocados nun punto de venda. Tamén se coñece como «POS display», abreviatura da expresión en lingua inglesa Point of sale display.
Elementos de PLV e a compra por arroutada
O seu principal obxectivo é favorecer a venda dos produtos publicitados, chamando a atención do cliente que se atopa dentro do establecemento comercial e, fundamentalmente, apelar a unha decisión «impulsiva» de compra. Un bo exemplo de PLV pode ser os pequenos mobles expositores localizados a carón das caixas dos supermercados, onde se colocan artigos de pequeno tamaño e prezo, para convidar á compra por arroutada. Mentres o cliente agarda na cola para pagar a súa compra, olla cara ó moble, lembra un artigo no derradeiro intre e decide mercalo.
Os elementos de PLV atópanse en todo tipo de establecementos, dende o comercio especializado (perfumaría, reloxaría, boutique, farmacia), até comercio en réxime de libre servizo como supermercados, hipermercados, grandes superficies especializadas (xoguetes, bricolaxe, mobles), grandes almacéns e tendas de conveniencia.
Hellín
300px|dereita|miniatura|Hellín
Hellín é unha localidade e municipio español, pertencente á provincia de Albacete, na Comunidade Autónoma de Castela-A Mancha. Ten unha poboación de 31.054 habitantes (INE 2008) e un termo municipal de 781,19 km.
Xeografía
Hellín está situado ao sueste da provincia de Albacete, na comarca do Campo de Hellín tras o límite meridional da Mancha e as cadeas prebéticas, limitando polo sur coa serra de Segura. A unha altitude media respecto ao mar de 578 metros.
Está limitado ao Norte polo termo de Tobarra, Pozohondo e Albatana; ao Sur por Calasparra (Murcia), Cieza (Murcia), Moratalla (Murcia), ao Oeste por Lietor, Férez e Socovos e ao Leste por Jumilla (Murcia) e Albatana.
A Fábrica de Xuvia, Santa María de Neda, Neda
A Fábrica de Xuvia é un lugar da parroquia de Santa María de Neda no concello de Neda na provincia da Coruña. No 2015 estaba despoboado segundo datos do Instituto Galego de Estatística.
Vilargabín, Insua, Vilalba
Vilargabín é un lugar da parroquia de Insua, no concello lugués de Vilalba, na comarca da Terra Chá. Segundo o IGE, en 2015 tiña 15 habitantes (7 homes e 8 mulleres).
Source Tags & Codes
Source Tags & Codes é o terceiro álbum de estudio da banda estadounidense de rock alternativo ...And You Will Know Us by the Trail of Dead, publicado o 26 de febreiro de 2002 a través do selo Interscope Records. O disco adoita a ser citado como o mellor traballo do grupo, aínda que a banda continúa negándoo, afirmando que o seu mellor álbum "é no estamos traballando neste momento".
Sístole ventricular
miniatura|200px|Sístole ventricular.
A sístole ventricular é a contracción do tecido muscular cardiaco ventricular.
Esta contracción implica un aumento da presión no interior dos ventrículos e a conseguinte exección do sangue que este contén. Impídese que o sangue recúe cara ás aurículas mediante o aumento de presión, que pecha as válvulas mitral e tricúspide. O sangue sae polas arterias pulmonares e aorta. Estas tamén teñen as chamadas válvulas sigmoides, que evitan o refluxo do sangue.
Sístole
Xurxo Otero
Xurxo Otero Bouzós, nado en Nigrán o 28 de xaneiro de 1969, é un exfutbolista e actual adestrador de fútbol galego. Xogaba de defensa lateral, tanto na banda esquerda como na dereita.
Como futbolista
Tras xogar no Gran Peña, fichou polas categorías bases do Real Club Celta en 1987, debutando co primeiro equipo en 1990, na segunda división. En 1994 xogou a final da copa do Rei contra o Real Zaragoza, e en xullo dese mesmo ano xogou Mundial USA 94 coa selección española de fútbol.
Ese mesmo verán fichou polo Valencia CF, onde estivo tres tempadas, logrando ser subcampión na liga 1995-96, na que xogou 37 partidos. En 1997 fichou polo Real Betis, en 2001 polo Atlético de Madrid, e en 2003 polo Elche CF de segunda división, onde se retirou despois da tempada 2004-05.
Combinados nacionais
Tras xogar dous partidos coa selección española sub-21 en 1988 e 1989, debutou coa selección española de fútbol o 8 de setembro de 1993 nun amigable en Alacant contra a selección chilena de fútbol, gañando por 2-0. Participou en dous partidos da Copa do Mundo de 1994 e nun da Eurocopa de 1996, facendo un total de 9 seleccións co combinado estatal.
Trala súa retirada, mostrouse favorable ao regreso da selección galega de fútbol, que se materializou en 2005 nun partido fronte ao Uruguai, no que Otero foi un dos capitáns xunto a Fran.
Como adestrador
Despois de deixar a práctica do fútbol comezou unha carreira de adestrador. Entre 2014 e 2016 estivo no banco do Rápido de Bouzas e entre 2016 e 2018 no Arousa, en ambos casos na Terceira División. En maio de 2018 volveuse facer cargo do Rápido de Bouzas, desta vez na Segunda División B. Só permaneceu uns meses no cargo, sendo substituído por Míchel Alonso en outubro. En xaneiro de 2020 chegou ao banco do Alondras, ao que adestrou durante unha campaña e media na Terceira División.
En xuño de 2021 foi anunciado como novo adestrador do Arousa, na nova Segunda División RFEF, comezando así a súa segunda etapa no club.
The Bolshoi
The Bolshoi foi unha banda inglesa de post-punk baseada en Londres que destacou principalmente na segunda metade dos anos 80. Son coñecidos principalmente polos seus éxitos "Sunday Morning" e "A way" ou "Away" (o título apareceu de ámbalas dúas formas en distintos sinxelos ou álbums).
Ferrari FXX
miniatura|dereita|250px|Vista posterior do Ferrari FXX. O Ferrari FXX é un automóbil superdeportivo producido pola marca de automóbiles italiana Ferrari. O FXX é a versión ultradeportiva do Ferrari Enzo (sucesor do Ferrari F50), concibida por Giuseppe Petrotta. O seu motor V12 de 6.262 cc ofrece 800 CV a 8500 rpm e 70 mkg de par máximo a 5750 rpm. A pesar deste cabalaxe desmesurado o FXX non rompe coa tradición da marca e é fiel á tracción traseira. A súa carrocería construída integramente en fibra de carbono ofrece a 350 km/h unha carga aerodinámica de 1500 kg (430 kg máis que o Ferrari Enzo á mesma velocidade).
A súa velocidade máxima é de 386 km/h, entrando así no vedado terreo dos cinco coches máis rápidos do mundo. Só ten un asento (monopraza), e non está homologado nin para circular pola rúa nin para competición. Só foron fabricadas 30 unidades, a maioría delas da cor "Rosso Corsa", aínda que hai outras de cor negra, azul e amarela. A súa fabricación foi posible grazas á axuda de Bridgestone e Brembo por facer uns pneumáticos e uns freos específicos do modelo. O seu prezo variaba entre 1 500 000 e 1 800 000 euros segundo a cor do vehículo e dependendo de cantos Ferrari posuía o seu futuro comprador. Unha condición insalvable que Ferrari impuxo aos seus futuros propietarios era de adquirir anteriormente un Ferrari Enzo directamente á marca, descartando así os que foron adquiridos no mercado de segunda man.
O FXX
Este superdeportivo foi construído coa mesma idea en mente que cando se fixo o Ferrari F50 GT. Esencialmente é unha evolución do Ferrari Enzo, ten algúns compoñentes doutros Ferraris, pero son importantes exclusivas no FXX.
O motor do FXX baséase no do Enzo, pero a cilindrada foi aumentada a 6262 cc, a caixa de cambios incorpora as últimas novidades de Ferrari na F1 e os freos están mellorados en comparación cos do Enzo. No entanto, os discos do FXX conservan o material cerámico dos discos do Enzo.
Os pneumáticos do FXX teñen 19 polgadas (483 mm) de diámetro. Do mesmo xeito que no Enzo, o asento e os pedais teñen unha configuración personalizada para que se axuste ás medidas exactas do propietario. O FXX dispón dunha ampla supervisión de datos e telemetría, que non só permite ao controlador mellorar o rendemento, senón que tamén proporciona valiosos datos técnicos do Ferrari FXX para mellorar a estabilidade na estrada.
Ferrari construíu 31 (o número orixinal era de 30) unidades deste coche, e todos eles foron vendidos a clientes preseleccionados por Ferrari (excepto un deles que Ferrari S.p.A. mantén en segredo), incluído o campión do mundo de F1, Michael Schumacher, ao cal foille vendida a unidade número 30. O FXX de Schumacher distínguese dos demais xa que é o único FXX negro sen franxas vermellas e ten un círculo de cor vermella con molduras nas rodas, e ten tamén a famosa sinatura MS no interior e o número 30 nas portas. Un coche non se vendeu e é propiedade de Ferrari. Estes poucos clientes non só son os propietarios dun Ferrari FXX, senón que tamén poden participar na realización de novos ensaios e desenvolvemento de marcas. Como o vehículo non está homologado para circular na rúa nin para competición, os propietarios teñen a opción de gardar o coche nas instalacións de Ferrari. Como parte do programa FXX, o coche mantense na fábrica de Ferrari. O propósito deste programa é permitir aos clientes de Ferrari un acceso exclusivo á máis actualizada tecnoloxía e utilizar as súas achegas para contribuír ao desenvolvemento de futuros modelos. O FXX chegou a custar 1 500 000 euros (excluídos os impostos), entre o prezo do automóbil e os servizos que ofrece con Ferrari.
Especificacións técnicas
e 1650 mm eixo traseiro
Exemplares producidos
En total son 31 unidades. Inicialmente pensouse en 30 exemplares, pero o campión de F1, Michael Schumacher, pediu que lle fabricasen un personalizado segundo os seus desexos (con autógrafo e totalmente negro).
A Fábrica do Monte, Santa María de Neda, Neda
A Fábrica do Monte é un lugar da parroquia de Santa María de Neda no concello de Neda na provincia da Coruña. Tiña 25 habitantes no ano 2015 segundo datos do Instituto Galego de Estatística dos cales eran 12 homes e 13 mulleres.
Sistema CGS
O sistema centímetro gramo segundo, sistema ceguesimal ou sistema CGS foi un sistema de unidades, un dos antecesores do Sistema Internacional de Unidades, baseado nas tres unidades da Mecánica, o centímetro (cm), o gramo (g) e mais o segundo (s). Na actualidade seguen a usarse as súas unidades básicas baixo a epígrafe de unidades ou submúltiplos das correspondentes do Sistema Internacional.
Beis
O topónimo galego Beis pode referirse a:
Hidráulica
miniatura|300px|A hidráulica relacionada con outros campos de estudo. A hidráulica é unha rama da física e da enxeñaría que se encarga do estudo das propiedades mecánicas dos fluídos.
A palabra hidráulica vén do grego ὑδϱαυλικός hydraulikós que, á súa vez, vén de "tubo de auga", palabra composta por ὕδωϱ hýdor, "auga" e αὐλός aylós, "tubo".
A hidráulica, aplicación da mecánica de fluídos en enxeñaría, usa dispositivos que funcionan con líquidos, polo xeral auga e aceite.
Aquila Basket Trento
Historia
O Aquila Basket nace en 1995 grazas a Gianni Businelli e Marco Angelini, presidentes, respectivamente, do Dolomiti Sport BC Trento e do Pallacanestro Villazzano, ambos clubs da Serie D. No ano 2000, Giovanni Zobele converteuse no presidente do club e a mesma temporada o club ascende á Serie C2, ascendendo á Serie C1 tan só dous anos despois. Tras anos en categorías inferiores, na temporada 2011−12, o Trento conseguiu promocionar á LegaDue. O club adaptouse rapidamente á segunda división, conseguindo disputar os play-offs polo ascenso na súa primeira temporada, aínda que finalmente sen éxito. Porén, na seguinte temporada o equipo mellora os seus resultados, finalizando primeiros na fase regular e conseguindo o seu ascenso á máxima categoría. A súa primeira temporada na elite foi tamén un gran suceso, finalizando no seu primeiro ano no cuarto posto, contando sobre todo coa axuda de Tony Mitchell, máximo anotador e MVP da Serie A. Isto permitiu que na temporada 2015−16 o equipo debutase en competicións europeas, concretamente na Eurocup, onde chegaron ás semifinais, nas que perderon ante o Strasbourg IG francés.
Patrocinadores
Ao longo dos anos, debido a motivos de patrocinio, o equipo foi coñecido como:
Ross Lynch
Biografía
Ross Lynch naceu e creceu en Littleton, Colorado, como segundo fillo máis novo dun total de cinco irmáns (Riker, Rydel, Rocky e Ryland). Foi educado na casa dende o cuarto grado. É curmán dos bailaríns Derek Hough e Julianne Hough. Lynch e a súa familia mudáronse a Os Ánxeles, California, no 2007.
Carreira
200px|miniatura|esquerda|Ross Lynch cantando no Loud Tour en 2013. Lynch sabe tocar o piano, a batería, a guitarra e o baixo. El bailou para os Rage Boyz Crew, un grupo fundado por unha compañía de danza de California do Sur. Estivo en So You Think You Can Dance e apareceu en espectáculos como Moises Rules!, e en filmes como Grapple, con Anton Troy. En 2009, apareceu no videoclip de Kidz Bop da canción "Let It Rock" e no de Cymphonique "Lil' Miss Swagger". A principios de 2011 forma parte do elenco da serie orixinal de Disney Channel ''Austin & Ally', co papel protagonista masculino de Austin Moon, un cantante adolescente que se converte nunha sensación da música após subir unha actuación a internet e máis tarde alíase con Ally, interpretada por Laura Marano. O episodio piloto fixo que a serie aumentara a unha tempada completa; a serie tivo a súa estrea en decembro de 2011, e renovou para unha segunda tempada en marzo de 2012. En primavera de 2013 fi anunciada unha terceira tempada.
En 2012, Lynch comeza a traballar no filme orixinal de Disney Channel, Teen Beach Movie. O filme foi gravada en Porto Rico. El tiña o papel de Brady, o protagonista masculino do filme. O seu primeiro sinxelo promocional, "A Billion Hits" foi lanzado o 2 de abril de 2012.
Con R5
En marzo de 2010, eles sacaron o seu primeiro EP, Ready Set Rock e en setembro firmaron co selo Hollywood Records. O segundo EP, Loud, foi lanzado o 19 de febreiro de 2013, xunto a o sinxelo "Loud". A banda lanzou o seu primeiro álbum, Louder o 24 de setembro de 2013 e o álbum non contiña catro das cancións de Loud e sete novas cancións. O terceiro EP da banda, chamado Heart Made Up on You, foi lanzado o 22 de xullo de 2014.
Andrzej Łapicki
Andrzej Łapicki, nado en Riga o 11 de novembro de 1924, é un actor de teatro e cine ademais de director teatral polaco, profesor da Academia de Teatro Alexandre Zelwerowicz, da que foi reitor de 1981 a 1987.
Traxectoria
Seu pai, Boris Łapicki, fora profesor de dereito romano nas universidades de Varsovia e Lodz. Estudante de Varsovia logo da ocupación alemá e da prohibición do ensino en polaco so pena de morte, foi alumno no sistema clandestino de ensino organizado no país, estudando no Instituto Nacional de Arte Dramática e actuando en representacións secretas e como actor na Oficina de Información e Propaganda da exército da resistencia, e en 1944 participou na insurrección de Varsovia.
Despois da guerra estudou en Lodz, na Escola Superior Estatal de Teatro, debutando en 1945 no teatro do exército na obra Wesele (A voda) de Stanisław Wyspiański. Ao ano seguinte estréase no cine no filme Dwie godziny de Stanisław Wohl, facéndose coñecido en 1960 ao protagonizar a fita Powrót de Jerzy Passendorfer, polo seu traballo no cine e na televisión converteuse nas décadas de 1960 e 1970 nun dos actores máis famosos do país canda Zbigniew Cybulski e Stanisław Mikulski.
Guerra das Laranxas
miniatura|300px|Inicio das operacións militares na Guerra das Laranxas.
Condes de Albarei
Historia e características
A adega foi fundada no 1988 coa unión de 375 viticultores do Salnés, e ten a súa sede no lugar da Bouza, na parroquia de Castrelo (concello de Cambados). Actualmente conta con 600 socios e colaboradores e unha extensión conxunta de 400 hectáreas. Xunto coas Bodegas Martín Códax é a maior produtora da comarca do Salnés.
No ano 1991 obtivo a medalla de ouro no Challange International du Vin de Bordeos, a primeira vez que se lle concedeu a un viño branco español. Este recoñecemento foi clave para o comenzo da internacionalización do viño albariño.
Al Unser
Al Unser competiu até 1994, e no ano 1998 pasou a ser membro do Salón Internacional da Fama do Automobilismo.
Condes de Albarei
Historia e características
Recentemente adquiriu o Pazo Baión, logo de que a leira fose administrada durante anos pola empresa catalá Freixenet, tras a súa incautación pola Audiencia Nacional a Laureano Oubiña.
Tomografía
A tomografía (τομος: sección e γραφειν: escribir) é facer imaxes de seccións ou seccionamentos. O aparello utilizado na tomografía é o tomógrafo, mentres que a imaxe producida é un tomograma. Este método emprégase en medicina, arqueoloxía, bioloxía, xeofísica, ciencia dos materiais e outras ciencias. Na maioría dos casos baséase nun procedemento matemático chamado reconstrución tomográfica. Hai varios tipos de tomografía. Unha tomografía de varias seccións corporais chámase politomografía.
Descrición
Tomando como exemplo a tomografía convencional de raios X, o persoal fai unha imaxe seccionada do corpo movendo a fonte de raios X e o papel fotográfico en direccións opostas durante a exposición. As estruturas situadas no plano focal aparecen máis definidas, mentres que outras estruturas aparecen difusas. Modificando a dirección e extensión do movemento, os operarios poden seleccionar diferentes planos focais que conteñan estruturas de interese. Antes da chegada das técnicas modernas asistidas por computador, esta técnica amosouse útil na redución de sobreimpresións de estruturas nas radiografías de proxección (sombras).
Tomografía moderna
As variantes máis modernas da tomografía implican a recolleita de datos de múltiples direccións, e a inserción destes datos en algoritmos de software de reconstrución tomográfica procesados por computador. Poden utilizarse diferentes tipos de adquisición de sinais con algoritmos de cálculo similares para crear a imaxe tomográfica. En tecnoloxía do 2005, os tomogramas calcúlanse utilizando diferentes fenómenos físicos, incluíndo raios X, raios gamma, aniquilación de positróns e electróns, resonancia magnética nuclear, ultrasóns, electróns e ións. Así obtéñense os TACs, SPECT, PETs, MRI, ultrasonografía, TEM, e tomogramas de proba atómica, respectivamente.
Algúns avances máis recentes empregan simultaneamente varios fenómenos físicos e intégranos, por exemplo raios X tanto para un TAC e unha anxiografía, combinacións de TAC/MRI e TAC/PET.
O termo imaxes en volume pode que inclúa estas tecnoloxías máis axeitadamente que tomografía. Aínda así, na meirande parte das rutinas clínicas, o persoal traballa con imaxes 2D secuenciais. Conforme aumente o número de decisións clínicas baseadas en técnicas de visualización de volumes, os termos tomografía/tomograma poderían irse perdendo.
Existen varios tipos de algoritmos de reconstrución. A meirande parte poden entrar en dúas categorías: proxección filtrada (FBP) e reconstrución repetitiva (IR). Estes procedementos dan resultados inexactos, xa que representan un compromiso entre a precisión e o tempo de computación requirido. A FBP require menos computación, mentres que a IR produce menos artefactos (erros na reconstrución) pero cun custo computacional máis elevado.
Microscopio sincrotrón tomográfico de raios X
Unha técnica recente chamada Microscopio sincrotrón tomográfico de raios X (SRXTM) permite un escaneo en detalle e tridimensional, utilizado no estudo de fósiles.
Anthony Bennett
Anthony Harris Bennett, nado o 14 de marzo de 1993 en Toronto, Ontario, é un xogador de baloncesto profesional canadense que xoga nos Hsinchu JKO Lioneers.
Traxectoria
O 27 de xuño de 2013, Bennett foi elixido na 1ª posición do Draft da NBA de 2013 polos Cleveland Cavaliers. Na súa tempada coma rookie foi cualificado coma unha das peores primeiras eleccións do Draft dos derradeiros anos.
O 23 de agosto de 2014, completouse un traspaso entre os Cavaliers, os Minnesota Timberwolves e os Philadelphia 76ers. Como parte do acordo, Bennett e Andrew Wiggins foron traspasados ós Timberwolves, xunto a Thaddeus Young dos Sixers. Os Cavaliers recibiron a Kevin Love de Minnesota, e os 76ers recibiron a Luc Mbah a Moute e Alexey Shved de Minnesota e unha elección da primeira rolda do Draft de 2015 de Cleveland. O 19 de outubro de 2014, decidiron ampliar o contrato de Bennett ata a tempada 2015-16.
Galería de imaxes de Mondoñedo
Galería de imaxes do concello de Mondoñedo na provincia de Lugo.
Eurocopa de Fútbol Polonia/Ucraína 2012 - Grupo D
O Grupo D da UEFA Euro 2012, realizada conxuntamente entre Polonia e Ucraína, estivo composto por catro equipos, que se enfrontaron entre si nun total de seis encontros. Ao termo dos mesmos os dous con maior cantidade de puntos, e, clasificáronse á seguinte fase. Os partídos do grupo xogaránse todos en Ucraína, entre o Donbass Arena de Donetsk e o Estadio Olímpico de Kíiv.
Na última Clasificación Mundial da FIFA que viu a luz antes da celebración desta Eurocopa (6 de xuño de 2012), ocupaba o sexto posto,  o posto número dezaseis,  o lugar dezasete e  o cincuenta e dous. A media do grupo correspondía ao lugar número vinte e tres, sendo con exclusión da máis baixa clasificación (Ucraína), o rango medio de décimo terceiro. O equipo que ocupou o primeiro lugar,, enfrontouse contra o segundo do Grupo C, , mentres que o que ocupou o segundo posto, , enfrontouse contra o primeiro do grupo D,.
Participantes
O Grupo D estivo composto polas seguintes seleccións:
Primeira batalla de Ypres
A primeira batalla de Ypres ou primeira batalla de Flandres foi unha batalla da primeira guerra mundial acontecida entre o 19 de outubro e finais de novembro. Non se sabe que día concreto rematou. Para Francia foi o 13 de novembro, para o Imperio Británico o 22 e para o Imperio Alemán o 30. Xunto coa batalla de Yser, a batalla de Ypres marca a fin da carreira cara ao mar.
A primeira batalla de Ypres inclúe:
A batalla
O Corpo Expedicionario Británico ao mando de John French foi destinado en outubro de 1914 á Bélxica co obxectivo de reforzar as tropas que desembarcaran eses días nas costas belgas. Dirixiuse cara a cidade belga de Ypres. Nos días anteriores tivera lugar a batalla de Yser, onde os belgas abriran as esclusas dos ríos para curtar ou polo menos frear o avance alemán. Cando as tropas do Imperio Alemán chegaron a Ypres, observaron as fortes defensas británicas. Varios foxos rodeaban a cidade, que sería bombardeada intensamente por artillería e aviación. Os efectivos xermanos destinados aquí eran maioritariamente mozos pouco experimentados, que se alistaran en agosto co inicio da guerra. En cambio, os británicos eran soldados máis adestrados e mesmo moitos deles xa participaran nas guerras bóer en Suráfrica. As baixas alemás foron moi cuantiosas pero aínda así debilitaron as posicións británicas.
Resultados
As tropas aliadas sufriron severos danos pero puideron frear a ofensiva alemá.
Black Forest
Black Forest é o terceiro e derrradeiro álbum de estudio da banda estadounidense de post-punk A Frames, publicado o 22 de marzo de 2005 a través do selo Sub Pop Records.
A Rocha
Co topónimo A Rocha podemos referirnos a varios lugares de Galicia:
Na provincia da Coruña
Na provincia de Lugo
Na provincia de Pontevedra
Asimilación
A asimilación é un proceso de cambio fonético polo cal a pronuncia dun segmento de lingua se acomoda á pronuncia doutro, nunha mesma palabra (ou no límite da mesma), así que se dá lugar un cambio no seu son. A asimilación consiste en que un segmento modifica a súa articulación para semellarse nalgún trazos fonolóxicos a outro segmento adxacente ou próximo.
Descrición
Un exemplo de asimilación poden se-las palabras *eí, *eiquí ou *samáforo. Un proceso relacionado é a coarticulación, na cal un segmento inflúe ó outro e prodúcelle unha variación alófona, como as vogais que adquiren o timbre nasal (nasalización) ante consonantes deste tipo cando o veo do padal se abre antes, ou a labialización, velarización etc de certas consonantes. Este artigo describirá ambos procesos os englobando no termo xeral de asimilación.
Os mecanismos fisiolóxicos ou psicolóxicos da coarticulación non son totalmente descoñecidos, apuntáronse por exemplo leis de mínimo esforzo ou emprego de menor enerxía articulatoria. A miúdo falamos indirectamente dun segmento fonémico como "causante" do cambio asimilatorio noutro.
Modos de asimilación: precedencia e adxacencia
A asimilación dáse tanto en condicións de adxacencia estrita, e pódese dar respecto do fonema anterior (progresiva ou "de esquerda a dereita") ou do fonema posterior (regresiva, "de dereita a esquerda" ou anticipatoria). Pódense distinguir os seguintes tipos de asimilación
Algúns autores distinguen entre asimilación parcial e completa.
Un caso particular de asimilación é a labialización, que consiste en que unha vogal se redondea (labializa) por contacto con sons consonánticos labiais: levar/*lovar, fermento/*formento...
Mere Lava
Mere Lava (ou Merelava) é unha illa das Illas Banks do norte de Vanuatu. Está situada na parte sueste do arquipélago preto Mota e Merig. A illa pertence administrativamente á provincia de Torba. Merelava tamén foi coñecida como Star Island. Está situada preto de 50 km ao leste de Gaua.
Poboación e lingua
A illa ten uns 650 habitantes. e falan unha lingua Oceánica coñecida como  Mwerlap ou Merlav.
Historia
Mere Lava foi avistado por primeira vez polos europeos durante a expedición española de Pedro Fernandes de Queirós, do 25 ao 29 de abril de 1606. O nome dá illa foi, entón cartografada como San Marcos.
Nome
Os habitantes de Mere Lava chaman a súa propia illa Mwerlap, na lingua de mesmo nome.
O nome Mere Lava ou Merelava reflicte a forma como se chama na veciña lingua Mota.
Let The Devil Sleep
Let The Devil Sleep é a terceira novela de policías de John Verdon. O seu protagonista é Dave Gurney, un detective xubilado de Nova York.
Sinopse
O máis condecorado detective de homicidios do Departamento de Policía de Nova York, Dave Gurney, aínda se atopa intentando axustarse á súa nova vida retiro cando unha moza que está a producir un documental sobre un famoso asasino en serie lle pide o seu consello. Pouco despois, Gurney comeza a sentirse ameazado: unha frecha de caza aterra no terreo da súa casa e acaba levemente ferido nunha trampa colocada para asustalo. A medida que as cousas se poñen máis bizarras, comeza a remexer o antigo caso do Bo Pastor, que xusto dez anos antes cometera unha serie de asasinatos nas estradas xustificados cun manifesto contra a riqueza. Os asasinatos remataran daquela de súpeto, e un culto de análise medrou arredor do caso nunha sorte de opinión consensuada que convence a todo o mundo, pero non a Gurney.
Sistema de unidades
Un Sistema de Unidades é un conxunto consistente de unidades de medida. Definen un conxunto básico de unidades de medida a partir do cal derívanse o resto. Existen varios sistemas de unidades usados, se ben pode definirse unha infinitude deles:
Ademais destes, existen unidades prácticas usadas en diferentes campos e ciencias, como as unidades usadas na astronomía.
Médico Cebreiro, Santa María de Neda, Neda
Médico Cebreiro é un lugar da parroquia de Santa María de Neda no concello de Neda na provincia da Coruña. Segundo o Instituto Galego de Estatística en 2015 tiña 155 habitantes (69 homes e 86 mulleres).
Debe o seu nome a Francisco Cebreiro Barros, coñecido como "O doutor dos pobres" ou "Paco o da Mercé", doutor de comezos do século XX, concelleiro durante a II República, que axudou a guerrilleiros na posguerra.
Ángel Martínez-Puga
Ángel Enrique Martínez-Puga López é un médico e político galego do Partido Popular, que dende o 2013 é alcalde de Baleira.
Glicosilación química
Unha reacción de glicosilación química implica o acoplamento dun doante de glicosilo a un aceptor de glicosilo formando un glicósido. Se tanto o doante coma o aceptor son azucres, entón o produto é un oligosacárido. A reacción require a activación cun reactivo activador axeitado. As reaccións adoitan resultar nunha mestura de produtos debido á creación dun novo centro estereoxénico na posición anomérica do doante de glicosilo. A formación dun enlace glicosídico permite a síntese de polisacáridos complexos, os cales poden desempeñar importantes papeis en procesos biolóxicos e na patoxénese e, por tanto, ter análogos sintéticos destas moléculas posibilita facer maiores estudos sobre a súa importancia biolóxica.
Ángel Martínez-Puga
Traxectoria
Médico de profesión. Concorreu como número dous da candidatura do PPdeG á alcaldía de Baleira nas eleccións municipais de 2011, foi elixido concelleiro e nomeado primeiro tenente de Alcalde. O 6 de xuño de 2013 accedeu á alcaldía logo do falecemento do seu antecesor, Francisco Acal Eiros.
Glicosilación química
Terminoloxía
A reacción de glicosilación implica o acoplamento dun doante de glicosilo e un aceptor de glicosilo por medio dunha iniciación que usa un activador baixo condicións de reacción axeitadas.
Un activador é comunmente un ácido de Lewis, que permite que o grupo saínte nunha posición anomérica sae e resulta na formación do ión oxocarbenio.
Estereoquímica
O establecemento do enlace glicosídico ten como resultado a formación dun novo centro estereoxénico e, por tanto, pode esperarse que se orixine unha mestura de produtos. O enlace formado pode ser axial ou ecuatorial (α ou β con respecto á glicosa). Para comprender mellor isto, debe considerarse como é o mecanismo dunha reacción de glicosilación.
centro|miniatura|734x734px
Participación do grupo veciño
O resultado estereoquímico dunha reacción de glicosilación pode en certos casos ser afectada polo tipo de grupo protexido empregado na posición 2 do doante glicosilo. Un grupo participante, tipicamente un que teña un grupo carboxilo, orixinará predominantemente un β-glicósido. Mentres que un grupo non participante, que xeralmente non ten un grupo carboxilo, a miúdo resultará nun α-glicósido.
Na ilustración seguinte pode verse que ter un grupo protector acetilo na posición 2 permite a formación dun ión acetoxonio intermediario que bloquea o ataque na cara inferior do anel, o que permite a formación predominante do β-glicósido.
Alternativamente, a ausencia dun grupo participante na posición 2, permite o ataque desde a cara inferior ou a superior. Como o produto α-glicósido será favorecido polo efecto anomérico, predomina o α-glicósido.
Oncorhynchus
Oncorhynchus é un xénero de peixes osteíctios da orde dos salmoniformes, familia dos salmónidos e subfamilia dos salmoninos, distribuídos polo norte do océano Pacífico, con algunha especie no Golfo de México.
Glicosilación química
Participación do grupo veciño
centro|miniatura|700px
Grupos protectores
Diferentes grupos protectores do doante glicosilo ou do aceptor glicosilo pode afectar á reactividade e rendemento da reacción de glicosilación. Tipicamente, os grupos que retiran electróns, como os grupos acetilo e benzoilo diminúen a reactividade do doante/aceptor e son, por tanto, denominados grupos "desarmantes". Os grupos doantes de electróns como o grupo benzoilo, incrementan a reactividade do doante/aceptor e son, por tanto, denominados grupos "armantes".
Oncorhynchus
Son peixes anádromos, que se desenvolven no mar e remontan os ríos para desovar, con moi poucas excepcións.
Glicosilación química
Glicosil ioduros
Os glicosil ioduros foron introducidos por primeira vez nas reaccións de glicosilación en 1901 por Koenigs e Knorr, aínda que adoitaban considerarse demasiado reactivos para o uso sintético. Recentemente varios grupos de investigación mostraron que estes doantes teñen propiedades reactivas únicas e pode diferir doutros glicosil cloruros ou bromuros con respecto ao tempo de reacción, eficiencia, e estereoquímica. Os glicosil ioduros poden ser producidos en diversas condicións; un método notable é a reacción dun 1-O-acetilpiranósido cun TMSI.
centro|miniatura|600px
Oncorhynchus
O xénero comprende numerosas especies, entre as que destacan o salmón real e a troita arco da vella.
Glicosilación química
Glicosil ioduros
Os doantes de ioduro poden tipicamente ser activados en condicións básicas para dar β-glicósidos con boa selectividade. O uso de sales de ioduro de tetraalquilamonio, como o ioduro de tetrabutilamonio (TBAI) permite a anomerización in situ do α-glicosil haluro ao β-glicosil haluro e proporciona o α-glicósido con boa selectividade.
Oncorhynchus
Características
As especies deste xénero son moi similares ás do xénero Salmo, con corpo hidrodinámico, boca con dentes robustos de depredador e escamas pequenas. A aleta caudal presenta sempre manchas escuras (nunca nas do Salmo).
Glicosilación química
Tioglicósidos
O primeiro que inflormou dos tioglicósidos foi Hermann Emil Fischer en 1909 e desde entón foron explorados constantemente, desenvolvéndose numerosos protocolos para a súa preparación. A vantaxe de usar tioglicósidos é a súa estabilidade baixo unha ampla gama de condicións de reacción, o que permite as maniplacións de grupos protectores. Ademais, os tioglicósidos actúan como grupos protectores temporais na posición anomérica, que permiten que os tioglicósidos sexan útiles como doantes ou como aceptores de glicosilos. Os tioglicósidos prepáranse usualmente facendo reaccionar azucres per-acetilados con BF3•OEt2 e o tiol apropiado.
Oncorhynchus
Distribución e hábitat
As especies deste xénero están difundidas no Océano Pacifico setentrional e nas augas doces dos ríos tributarios do Pacifico de Asia e do norte da América setentrional.
Algunhas especies, como a troita arco da vella (O. mykiss), foron introducidas en moitas partes do mundo con características climáticas e ambientais idóneas, ás veces en prexuízo da íctiofauna autóctona.
Glicosilación química
Tioglicósidos
centro|miniatura|600px
Oncorhynchus
Distribución e hábitat
Son peixes de augas frías e temperado-frías, e hai especies que pasan toda a súa vida en auga doce, e especies anádromas.